《夏日招同毛子霞徐臞庵周金山赵双白张研铭汉度董苍水沈雪峰诸子集用双白韵》
清代·王广心

掉臂兵戈际，如君行路难。江山同放逐，歌哭互悲欢。

市迹寻梅尉，乡心梦橘官。一身天地窄，只是酒乡宽。

作者简介：江南华亭人，字伊人，号农山。顺治六年进士，历官御史。巡视京、通二仓，理剔漕政之弊，疏凡三十余上。工诗，沉博秾丽。有《兰雪堂稿》。